Nr. C 226/2 De Europæiske Fællesskabers Tidende 28. 8. 84 
II 
(Forberedende retsakter) 
KOMMISSIONEN 
Forslag til Rådets sekstende direktiv om harmonisering af medlemsstaternes lovgivning 
om omsætningsafgifter — Det fælles merværdiafgiftssystem: en fælles ordning for visse 
goder, der definitivt er belastet med merværdiafgift, og som en endelig forbruger i en 
medlemsstat indfører fra en anden medlemsstat 
KOM(84) 318 endelig udg. 
(Forelagt Rådet af Kommissionen den 23. juli 1984) 
(84/C 226/02) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske, økonomiske Fællesskab, særlig artikel 99 
og 100, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Indtil det i Rådets første direktiv 67/227/EØF (*) 
fastsatte mål om at ophæve de afgiftsmæssige grænser 
kan virkeliggøres, bør neutraliteten af den fælles ord­
ning med omsætningsafgifter sikres med hensyn til 
godernes oprindelse, således at betingelserne for et 
fælles marked, hvor der hersker sunde konkurrence­
forhold, og som har kendetegn svarende til et virkelig 
internt marked, kan opfyldes; 
neutraliteten nås gennem princippet om afgiftsberigti-
gelse i bestemmelseslandet, men i den udstrækning, 
hvori der på det nuværende stadium stadig findes af­
giftsmæssige grænser, indebærer nævnte princip af-
giftsgodtgørelse for goderne ved udførslen og afgifts-
berigtigelse af dem ved indførelsen; 
da omhandlede princip anvendes i samhandelen inden 
for Fællesskabet, når det gælder nye goder, bør også 
private indrømmes andel i de fordele, der følger af 
Fællesskabet, når de indfører goder, som definitivt er 
blevet belastet med merværdiafgift — UDSTEDT FØLGENDE DIREKTIV: 
Artikel 1 
Uden at anvendelsen af andre fællesskabsbestemmel­
ser i øvrigt anfægtes, ændrer medlemsstaterne deres 
merværdiafgiftsordning for samhandelen inden for 
Fællesskabet med visse goder i overensstemmelse med 
bestemmelserne i dette direktiv. 
Anvendelsesområde 
Artikel 2 
De i artikel 1 omhandlede goder er sådanne, som er 
indført til en medlemsstat af en endelig forbruger, der 
selv har indført eller erhvervet dem i en anden med­
lemsstat enten hos en afgiftspligtig eller hos en anden 
endelig forbruger. 
Direktivet omfatter dog ikke goder, som er erhvervet 
hos en afgiftspligtig mindre end 30 dage før de blev 
udført. 
Definitioner 
Artikel 3 
Ved anvendelsen af dette direktiv forstås ved: 
a) »endelig forbruger«: 
1. en person, som med hensyn til en indførsels-
transaktion vedrørende de i artikel 2 omhand­
lede goder, ikke betragtes som afgiftspligtig, 
som omhandlet i artikel 4 i Rådets direktiv 
77/388/EØF(2); 
2. en afgiftspligtig, der ikke ved erhvervelsen af et 
gode har haft ret til fradrag for merværdiafgift; 
O EFT nr. 71 af 14. 4. 1967, s. 1301/67. (2) EFT nr. L 145 af 13. 6. 1977, s. 1. 
28.8.84 De Europæiske Fællesskabers Tidende Nr. C 226/3 
b) »sidst afgiftsberigtigede vcerdU, den seneste afgifts­
pligtige værdi, som ved en levering indenlands el­
ler ved indførsel blev pålagt merværdiafgift. 
Bestemmelser gældende for udførsel 
Artikel 4 
1. Udførsel af de i artikel 2, stk. 1, nævnte goder, 
hvis værdi inklusive merværdiafgift ved udførslen er 
lig med eller mindre end deres sidst afgiftsberigtigede 
værdi med tillæg af merværdiafgift, giver den endelige 
forbruger, som udfører dem, ret til tilbagebetaling fra 
den eksporterende medlemsstat af den residuelle mer­
værdiafgift, der belaster de goder, som i overensstem­
melse med artikel 2 i direktiv 77/388/EØF var blevet 
afgiftsberigtiget ved leveringen indenlands i udførsels-
landet, eller da de blev indført i dette land, på betin­
gelse af, at goderne falder ind under en af følgende 
kategorier: 
a) deres værdi inklusive merværdiafgift overstiger tre 
gange det beløb, der er anført i artikel 2 i Rådets 
direktiv 69/169/EØF (') om fritagelse for omsæt­
ningsafgifter og punktafgifter, der i den internatio­
nale rejsetrafik opkræves ved indførslen, og som 
gælder på udførselstidspunktet, uden dog at være 
højere end 2 000 ECU; endvidere skal det sidste 
salg eller den sidste indførsel, som er blevet pålagt 
merværdiafgift, ligge mindre end tre år tilbage i ti­
den; 
b) deres værdi inklusive merværdiafgift overstiger 
2 000 ECU. 
2. Der ydes ikke tilbagebetaling for goder, 
a) hvis værdi inklusive merværdiafgift ved udførslen 
er: 
— større end deres sidst afgiftsberigtigede værdi 
med tillæg af merværdiafgift, 
— lig med eller mindre end sidst afgiftsberigti­
gede værdi med tillæg af merværdiafgift, uden 
dog at overstige det i stk. 1, litra a), først­
nævnte beløb, 
— lig med eller mindre end deres sidst afgiftsbe­
rigtigede værdi med tillæg af merværdiafgift, 
uden dog at overstige 2 000 ECU, og hvis sid­
ste merværdiafgiftsbelagte salg eller indførsel 
ligger mere end tre år tilbage i tiden; 
b) der efter anmodning fra den endelige forbruger 
afgiftsfritages ved indførslen, når den residuelle 
merværdiafgift fra den eksporterende medlemsstat 
mindst er lig med den afgift, der skal opkræves i 
den importerende medlemsstat. 
O EFT nr. L 133 af 4. 6. 1969, s. 6. 3. Det merværdiafgiftsbeløb, der skal tilbagebetales 
ved udførslen, er lig med den residuelle merværdiaf­
gift, der beregnes ved at anvende den afgiftssats, som 
den sidst afgiftsberigtigede værdi har været underka­
stet, på dette godes værdi ved dets udførsel. Denne 
værdi er enten lig med den angivne pris, som er betalt 
eller skal betales af erhververen, eller, hvis der ikke 
foreligger nogen pris, normalværdien, som defineret i 
artikel 11, punkt B, stk. 1, litra b), i direktiv 77/388/ 
EØF, og som fastsættes af de kompetente myndighe­
der i den eksporterende medlemsstat. 
Den eksporterende medlemsstat kan dog, hvis der er 
formodning om, at der er begået svig med hensyn til 
den angivne pris, erstatte denne med normalværdien. 
Artikel 5 
1. For at få adgang til den i artikel 4, stk. 1, 
nævnte tilbagebetaling, skal den endelige forbruger: 
a) fremlægge bevis for, at det udførte gode er blevet 
pålagt merværdiafgift i den eksporterende med­
lemsstat; han kan bevise dette ved at fremlægge 
enten den oprindelige faktura eller det dokument, 
der træder i stedet herfor, eller importdokumentet. 
Disse dokumenter skal angive art, sted og i givet 
fald mængde samt indeholde de oplysninger, der 
er nødvendige for at rekonstruere den opkrævede 
moms; 
b) inden tre måneder efter indførslen til de kompe­
tente myndigheder i den eksporterende medlems­
stat indgive en anmodning om tilbagebetaling, sva­
rende til afsnit B og C af formularerne i bilaget 
samt en indførselsattest svarende til afsnit C af 
formularerne i bilaget, begge ledsaget af et af de i 
litra a) nævnte dokumenter. 
2. Den eksporterende medlemsstat skal foretage 
tilbagebetaling af afgiften inden tre måneder efter da­
toen for modtagelse af anmodningen herom. Er der 
formodning om svig, kan medlemsstaten forlænge fri­
sten med yderligere tre måneder. 
Bestemmelser gældende for indførslen 
Artikel 6 
1. For de i artikel 4, stk. 1, nævnte goder er den 
afgiftspligtige værdi den af den eksporterende med­
lemsstat for tilbagebetalingen fastlagte værdi med fra­
drag af det merværdiafgiftsbeløb, der skal tilbagebeta­
les, og som er fastsat i overensstemmelse med re­
glerne i artikel 4, stk. 3, uden at dette eventuelt i 
øvrigt anfægter anvendelsen af artikel 11, punkt B, 
stk. 3 og 4, i direktiv 77/388/EØF. 
Nr. C 226/4 De Europæiske Fællesskabers Tidende 28.8.84 
Den endelige forbruger kan dog anmode om afgifts­
fritagelse ved indførslen under fremlæggelse af de i 
artikel 5, stk. 1, litra b), omhandlede dokumenter, 
hvoraf det fremgår, at der er en residuel merværdiaf­
gift fra den eksporterende medlemsstat, der mindst er 
lig med det merværdiafgiftsbeløb, der forfalder ved 
indførslen. I så fald påtegner de kompetente myndig­
heder i den importerende medlemsstat ikke afsnit C i 
formularen i bilaget. 
2. For de goder, som ved deres udførsel har en 
værdi, der er større end deres sidste afgiftsberigtigede 
værdi med tillæg af merværdiafgift, er den afgiftsplig­
tige værdi — som en undtagelse fra bestemmelserne i 
artikel 11, punkt B, stk. 1 og 2, i direktiv 
77/388/EØF — forskellen mellem deres værdi uden 
merværdiafgift ved udførslen og deres sidst afgiftsbe­
rigtigede værdi, uden at dette i påkommende tilfælde 
i øvrigt anfægter anvendelsen af artikel 11, punkt B, 
stk. 3 og 4, i direktiv 77/388/EØF. 
Den importerende medlemsstat kan dog i tilfælde, 
hvor der er formodning om, at der er begået svig med 
hensyn til den ved udførslen angivne pris, erstatte 
denne med en normalværdi, som defineret i artikel 
11, punkt B, stk. 1, i direktiv 77/388/EØF. 
3. De kompetente myndigheder i den importerende 
medlemsstat skal til importøren udlevere afsnit C i 
formularen i bilaget med deres behørige påtegning. 
Artikel 7 
Et gode, der indføres af en endelig forbruger, fritages 
for merværdiafgift i den importerende medlemsstat, 
når: 
a) dets værdi inklusive merværdiafgift er lig med eller 
mindre end det i artikel 4, stk. 1, litra a), først­
nævnte beløb; 
b) dets værdi inklusive merværdiafgift er større end 
det i artikel 4, stk. 1, litra a), førstnævnte beløb, 
uden at overstige 2 000 ECU, samtidig med at værdien er lig med eller lavere end den sidst af­
giftsberigtigede værdi, og på betingelse af, at det 
sidste salg eller den sidste indførsel, der var pålagt 
merværdiafgift, ligger mere end tre år tilbage i 
tiden. 
Afsluttende bestemmelser 
Artikel 8 
1. Medlemsstaterne må ikke foreskrive andre for­
pligtelser end dem, der er hjemlet i dette direktiv. 
2. Medlemsstaterne giver på behørig vis meddelelse 
om, hvilke myndigheder der er kompetente til at på­
tegne eksport- og importdokumenterne og til at mod­
tage de i artikel 5, stk. 1, litra b), nævnte anmodnin­
ger. Oplysningerne om disse myndigheder skal angi­
ves i en note til formularerne i bilaget. 
Artikel 9 
Fremlægges de i artikel 5 krævede beviser ikke, kan 
den importerende medlemsstat acceptere ethvert an­
det bevismiddel eller kan forudsætte, at merværdiaf­
giften er blevet opkrævet i den eksporterende med­
lemsstat, for derefter at fratrække dette afgiftsbeløb i 
den merværdiafgift, der forfalder ved indførslen. 
Artikel 10 
1. Medlemsstaterne sætter de nødvendige love og 
administrative bestemmelser i kraft for senest den 31. 
december 1984 at efterkomme dette direktiv. De un­
derretter straks Kommissionen herom. 
2. Medlemsstaterne meddeler Kommissionen tek­
sten til de vigtigste nationale retsforskrifter, som de 
vedtager på det område, der er omfattet af dette di­
rektiv. 
Artikel 11 
Dette direktiv er rettet til medlemsstaterne. 
28. 8. 84 De Europæiske Fællesskabers Tidende Nr. C 226/5 
BILAG 
1. Erklæringen skal affattes på et af de officielle fællesskabssprog, der kan accepteres af de kompe­
tente myndigheder i den medlemsstat, hvor forsendelsesformaliteterne bliver fuldbyrdet. Told­
myndighederne i bestemmelsesmedlemsstaten kan om nødvendigt fra angiveren eller dennes re­
præsentant i den pågældende medlemsstat kræve en oversættelse af angivelsen til denne medlems­
stats officielle sprog. Denne oversættelse skal træde i stedet for de tilsvarende referencer i angi­
velsen. 
2. Formularen skal udfyldes i fire eksemplarer (ved gennemslag). 
3. De kompetente myndigheder i medlemsstaterne: 
Belgien 
Danmark 
Forbundsrepublikken Tyskland 
Frankrig 
Irland 
Italien 
Luxembourg 
Nederlandene 
Det forenede Kongerige. 
Nr. C 226/6 De Europæiske Fællesskabers Tidende 28.8.84 
NOTAT 
MOMSBELAGTE VARER: ORDNINGEN VEDRØRENDE UDFØRSEL INDEN FOR DET 
EUROPÆISKE FÆLLESSKAB 
Momsdirektiv 84/... 
Dette notat skal tjene som vejledning for de personer, der skal udfylde de i direktivet foreskrevne 
formularer. Notatet har ikke lovskraft. 
Hvori består denne ordning? 
Denne ordning åbner mulighed for at udføre varer, erhvervet i en medlemsstat til en anden medlems­
stat uden at skulle betale moms to gange. Ifølge ordningen har De normalt krav på at få tilbagebe­
talt den moms, der er betalt for varerne i eksportlandet forudsat, at De under afsnit C i vedlagte 
formular godtgør, at moms er blevet betalt i importlandet. Hvis Deres sælger eller De selv i eksport­
landet har betalt et momsbeløb, der mindst svarer til det momsbeløb, som De skal betale ved impor­
ten, kan De i stedet for at anmode om tilbagebetaling af den i eksportlandet betalte moms vælge at 
indføre Deres varer under afgiftsfritagelse. De kan dog ikke gøre krav på en sådan momsrefusion, 
dersom varerne har en værdi, der er større end den, de havde på det tidspunkt, hvor Deres sælger 
eller De selv købte dem hos en afgiftspligtig person. I så fald skal De ved indførslen kun betale 
moms af den værditilvækst, der er tale om. 
De varer, hvorpå ordningen finder anvendelse, kan være af en hvilken som helst art, men det er dog 
en betingelse, at de på et eller andet tidspunkt har været pålagt moms og at denne moms ikke er 
blevet tilbagebetalt. Varerne kan være nye eller brugte, men hvis De har købt dem som nye skal De 
have haft dem i Deres besiddelse i mindst 30 dage før udførslen kan finde sted i henhold til disse 
regler (i modsat fald er det ordningen vedrørende udførsel af nye varer, der finder anvendelse (1)). 
Medlemsstaterne og deres kompetente myndigheder er angivet i bilaget. Ordningen finder an­
vendelse, uanset hvilke to medlemsstater, der er tale om. 
Sælgeren kan være en afgiftspligtig person (dvs. momsregistreret — normalt en butik eller en forret­
ning) eller en ikke-afgiftspligtigperson (f.eks. en anden privatperson). 
Hvem kan nyde godt af ordningen? 
Alle ikke-afgiftspligtige personer (dvs. normalt private), som ønsker at udføre varer fra en medlems­
stat til en anden. Køb foretaget af afgiftspligtige personer er underkastet andre regler. 
Hvorledes fungerer denne ordning? 
1. Udfyld afsnit A i formularen: 
Hvis De har købt varerne hos en afgiftspligtig person skal vejledningen i venstre kolonne følges; 
hvis varerne er købt hos en ikke-afgiftspligtig person, skal vejledningen i højre kolonne følges. 
2. Formularen og den nødvendige dokumentation skal herefter fremvises for den kompetente myn­
dighed i eksportlandet på det tidspunkt, hvor De udfører varerne fra landet (dette vil i praksis 
sige det toldkontor, der er beliggende ved den grænseovergang i eksportlandet, som De måtte 
vælge med henblik på grænsepassagen). Denne myndighed bekræfter rigtigheden af den under 
afsnit A angivne deklaration, og vurderer om fornødent varernes værdi. 
3. I forbindelse med varernes indførsel skal den-kompetente myndighed udfylde afsnit C i formula­
ren, og beregne den moms, der skal betales ved indførslen. 
4. Fremsend formularen (hvis tre afsnit skal være behørigt udfyldte) samt den krævede dokumenta­
tion til den kompetente myndighed i den medlemsstat, hvorfra udførslen finder sted (se listen 
over kompetente myndigheder). 
NB: Det er en betingelse for at opnå tilbagebetalingen, at den udfyldte formular er den kompetente 
myndighed i eksportlandet i hænde senest tre måneder efter den indførselsdato, der er angivet i 
stemplet i afsnit C. 
(') Artikel 15, stk. 2, i det sjette momsdirektiv. 
28. 8. 84 De Europæiske Fællesskabers Tidende Nr. C 226/7 
AFSNIT A 
PRIVAT INDFØRSEL AF MOMSBERIGTIGEDE VARER INDEN FOR FÆLLESSKABET 
Eksportørens erklæring 
1. Jeg erklærer, at jeg har erhvervet eller indført følgende varer (art, antal, beskrivelse, størrelse, type): 
2. Navn og adresse på leverandøren (den person fra hvem De har anskaffet goderne): hvis varerne er indført til eksportlandet af 
eller på vegne af leverandøren, anføres tillige indførselstoldstedet: 
3. Dato for erhvervelsen af varerne eller indførslen af disse til eksportlandet: 
4. Hvis leverandøren er momspligtig (dvs. nor­
malt en butik eller en anden forretning), eller «-
hvis De selv har indført varerne til eksport­
landet. Hvis leverandøren ikke er momspligtig (normalt 
en privatperson) 
a) Slå en streg skråt 
siden af og gå videre over rubrikken ved 
til pkt. b) nedenfor; 
b) i) angiv ved siden af den pris, De har 
betalt for varerne, eller den værdi, der 
blev angivet på indførselstidspunktet, 
ii) angiv det momsbeløb, der er inde­
holdt i i) samt den momssats, der er 
anvendt ved momsberegningen, 
iii) træk ii) fra i) og anfør tallet hen (beløbet i bogstaver) 
(beløbet i tal) 
(beløbet i bogstaver) 
(beløbet i tal) Angiv ved siden af den pris, De har betalt for 
varerne. Har De fået varerne som gave eller ved 
bytte, anføres dette i rubrikken. 
Angiv ved siden af navn og adresse på den, 
Deres leverandør fik varerne fra. 
Angiv ved siden af den seneste pris eller import­
værdi, som er blevet pålagt moms (normalt den 
pris, Deres leverandør har betalt for varerne, 
medmindre han har erhvervet dem hos en anden 
ikke-afgiftspligtig) samt tidspunktet for hans 
erhvervelse af varerne. 
Det momsbeløb, der er indeholdt i i) 
træk ii) fra i) og anfør tallet her: 
De skal fremlægge fakturaen (eller indfør-
selsdokumentet) vedrørende den stedfundne 
handel mellem Dem og Deres leverandør, 
der beviser prisen samt momsbeløbet, der er 
angivet i denne rubrik. De skal endvidere 
kunne bevise, at varen er erhvervet mere end 
30 dage før udførslen. Forevis faktura eller ethvert andet dokument 
som bevis for handelen mellem Dem og Deres 
leverandør. De skal forevise faktura, ethvert 
dokument, der kan træde i stedet herfor, eller 
indførselsdokumentet vedrørende varerne til 
støtte for pris- og momsoplysningerne i denne 
rubrik vedrørende handelen mellem leveran­
døren og den seneste afgiftspligtige, som leve­
randøren har erhvervet varerne fra. 
5. Tilbagebetaling: Navn: 
Adresse: 
Konto nr. (valgfrit): 
6. Jeg erklærer, at de afgivne oplysninger er korrekte. 
Navn: 
Adresse: på den, der skal modtage tilbagebetalingen (se 
vejledningen) 
Underskrift: 
Dato: 
Nr. C 226/8 De Europæiske Fællesskabers Tidende 28.8. 84 
AFSNIT B 
ERKLÆRING AFGIVET AF EKSPORTLANDETS KOMPETENTE MYNDIGHEDER 
Udfyldes af det toldsted, der toldbehandler varerne med henblik på udførsel 
Det attesteres herved, at de varer, der er specificeret i afsnit A, pkt. 1, er korrekt beskrevet, og at oplysningerne om pris og 
moms samt fakturaoplysninger, der er angivet i afsnit A, pkt. 2 og 4, svarer til de fremlagte originale fakturaer samt til eksportø­
rens erklæring (afsnit A, pkt. 4. a). Det attesteres endvidere: 
enten 1. at varernes værdi er lig med den i afsnit A, pkt. 4., angivne pris 
eksportlandets kompetente 
myndigheds stempel 
eller 2. a) at varernes værdi af de kompetente myndigheder i eksportlandet 
skønnes at være 
b) værdien indeholder en moms beregnet efter en sats angivet i 
afsnit A, pkt. 4. b) ii), der udgør 
c) svarende til en residualmoms på 
d) og et beløb ekskl. moms på 
3. Beregning af tilbagebetalingen: Anfør her det beløb, der fremgår 
af afsnit A, pkt. 4. b) iii), eller, hvis det er mindre, det beløb, der 
fremgår af afsnit B, 2. d), multipliceret med en momssats på . . . % 
(angivet i afsnit B 1: eller 2. (Denne rubrik kan slettes ved at slå en 
streg over feltet, hvis værdien fastsat i afsnit B 2. a) overskrider 
beløbet angivet i afsnit A 4. b) i)), eller, hvis det vælges at indføre 
varen under fritagelse, når den risiduelle merværdiafgift (angivet i 
afsnit A. b) ii), eller i afsnit B. 2. c)) er højere end den merværdiaf­
gift, der skal betales ved indførslen % 
eksportlandets kompetente 
myndigheds stempel 
eksportlandets kompetente 
myndigheds stempel 
AFSNIT C 
ERKLÆRING AFGIVET AF IMPORTLANDETS KOMPETENTE MYNDIGHEDER 
Udfyldes af det toldsted, der toldbehandler varerne beregnet for privat brug i importlandet 
Det attesteres herved, at de i afsnit A specificerede varer er blevet indført, og 
enten 1. at den skønnede værdi i afsnit B, punkt 2., eller den betalte pris 
(afsnit A, pkt. 4. a)), er lavere end det i afsnit A, pkt. 4. b) iii), 
anførte beløb; momsen er beregnet på grundlag af dette beløb, som 
i national valuta svarer til 
eller 2. at den i afsnit B, pkt. 2., eller afsnit A, pkt. 4. a) angivne værdi er 
højere end det i afsnit A, pkt. 4. b) iii), anførte beløb; 
momsen er beregnet af forskellen. Denne forskel er i importlandets 
valuta lig med 
Der er således opkrævet moms efter en sats på .. . %. Moms opkrævet i alt importlandets kompetente 
myndigheds stempel 
samt dato for indførslen 
Efter udfyldelse af alle tre dele af denne blanket sendes den sammen med de fornødne fakturaer til den eksporterende medlems­
stats kompetente myndigheder, der er angivet i vejledningen, inden tre måneder efter den i del C angivne indførselsdato. 
Eksportmedlemsstaten vil normalt godtgøre afgiften inden tre måneder efter modtagelsen af ansøgningen.